kardosdrur/scandi-wiki huggingface dataset:
Jakob von Uexküll

Jakob Johann von Uexküll (født 8. september 1864, død 25. juli 1944) var en estisk-født tysk biolog som arbejdede med muskel-fysiologi, dyreadfærdsstudier og biologisk kybernetik. Hans mest kendte bidrag til videnskaben er hans begreb umwelt, som senere brugtes af semiotikeren Thomas Sebeok og kom til at lægge grunden for biosemiotiken som forskningsfelt. Uexküll etablerede i 1926 Institut for Umweltforschung ved Hamburgs Universitet.

Von Uexküll's tilgang til biologi bestod i at søge at forstå organismers adfærd som resultater af den måde de opfatter deres omverden på. Organismen og den omverden den har adgang til igennem sit sanseapparat udgør en enhed som Uexküll kaldte "Umwelt" (omverden). Når en organisme modtager information via sansesapparatet omkoder den denne information til et element i sin umwelt, og tildeler dermed elementet en betydning som motiverer et eller flere mulige reaktionsmønstre. For eksempel opfatter en skovflåt som hverken har øjne eller ører sin umwelt igennem kun tre forskellige slags tegn: (1) Duften af smørsyre som udskilles af alle pattedyrs talgkirtler (2) Temperaturen 37 grader celsius (temperaturen på alle pattedyrs blod), (3) forskellige pattedyrs hårtyper. Når flåten siddende på et græsstrå opfatter et af disse tegn lader den sig falde for at lande på et pattedyr hvis blod er dens fødekilde. For at forstå en hvilken som helst organisme må en umweltforsker derfor forstå hvordan organismen opfatter og interagerer med sin specifikke umwelt – hvilke typer information den modtager og reagerer på. For Von Uexküll er det derfor vigtigt at opfatte en biologisk organisme som et subjekt der modtager og fortolker information – ikke bare som en maskine der kan beskrives som summen a sine bestanddele.

Udgivelser 
 Jakob von Uexküll, "A Stroll Through the Worlds of Animals and Men: A Picture Book of Invisible Worlds," (original: Streifzüge durch die Umwelten von Tieren und Menschen )Instinctive Behavior: The Development of a Modern Concept, ed. and trans. Claire H. Schiller (New York: International Universities Press, Inc., 1957), pp. 5–80.
 Jakob von Uexküll, A Foray into the Worlds of Animals and Humans. with A Theory of Meaning. Translated by Joseph D. O'Neil Introduction by Dorion Sagan (2011).
 Jakob von Uexküll, Theoretical Biology (New York: Harcourt, Brace & Co., 1926)
 Uexküll, Jakob von. 1950. Das allmächtige Leben. Hamburg: Christian Wegner Verlag.
 Uexküll, Jakob von. 1980. Kompositionslehre der Natur: Biologie als undogmatische Naturwissenschaft. (Uexküll, Thure von, ed.) Frankfurt am Main: Ullstein.
 Uexküll, Jakob von; Uexküll, Thure von 1947. Der Sinn des Lebens. Godesberg: H.Küpper.
 Uexküll, Jakob von; Uexküll, Thure von 2004 [1943]. The eternal question: Biological variations on a Platonic dialogue. (Vögel, Edgar, trans.) Sign Systems Studies 32(1/2): 329–362.

Kilder 

Biologer fra Tyskland
Semiotikere
Tyskbaltere
Jakob
Kröger

Kröger eller Kroeger har flere betydninger:
 Chad Kroeger – canadisk sanger og guitarist
 Tonio Kröger – novelle af Thomas Mann
Lucienne Delyle

Lucienne Delyle (16. april 1917 i Paris – 10. april 1962) var en fransk sangerinde, der indspillede en række hits i sin 30-årige karriere.

Eksterne henvisninger 
 
 

Sangere fra Frankrig
Mellem fjender

Mellem fjender er en fransk kriminalfilm fra 2004, instrueret af Olivier Marchal.

Handling 
Filmen handler om konkurrencen mellem de to politimænd Léo Vrinks (Daniel Auteuil) og Denis Klein (Gérard Depardieu).
Og om hvor langt nogle er villige til, at gå for at slå en konkurrent i karriereræset.

Medvirkende

Referencer

Eksterne henvisninger 
 

Franske film fra 2004
Film instrueret af Olivier Marchal
Mille Berg

Mille Berg (født 9. november 1973) er en dansk skuespiller

Hun blev uddannet på Teaterskolen Holberg i 1998 under Galina Brenaa.
I 2004 grundlagde hun sammen med en kollega den selvstændige teater- og comedyscene Teater PLAY. Teatret er siden 2012 drevet af Mille Berg og Christina Mille Sørensen 

Mille Berg har siden skuespillerskolen spillet utallige teaterforestillinger både i Danmark og Sverige. Senest har hun medvirket i 'Amager Revyen 2021', "Effekten" 2017 på Teater Play, "Linda P - Normal" Danmarskturné 2016-17, "Godnat, Mor" af Marsha Norman på Teater Play 2016, "Linda P's Hovedpine" Danmarksturné 2014, "Superwoman" Teater Play 2014, "Min Fede Veninde" Teater Play 2012, "Stodder 2.0" Teater Play 2011, "Stodder" Teater Play 2009, "Str. 42" Teater Play 2007 m.m., samt Græsted Revyen, novellefilm, radio og tv-serier. Hun har også optrådt med gruppen 'Los Problemos - De Skøre Tjenere' over hele landet siden 1996.

Teaterstykker 
 2021 skuespiller i 'Amager Revyen 2021', Teater Play. 
2017 skuespiller i "Effekten" af Lucy Prebble, Teater Play  
 2016-17 skuespiller i "Linda P - Normal?", Danmarksturné i 6 måneder   
 2016 skuespiller i "Los Problemos" i Cirkusbygningens Buddha-lounge, Wallmans  
 2016 Hovedrolle i "Godnat, Mor" af Marsha Norman, Teater Play  
 2015 skuespiller i "Los Problemos" i Cirkusbygnings Buddha-lounge, Wallmans  
 2014 skuespiller i "Linda P's hovedpine", Danmarksturné i 6 måneder  
 2014 Hovedrolle i "Superwoman - dont know how to shit", Teater Play 
 2012 Hovedrolle i "Min fede veninde", Teater Play 
 2011 Hovedrolle i "Stodder 2.0 – et schtykke til med fissefilet", Teater Play
 2009 Hovedrolle i "Stodder – et schtykke med fissefilet" , Teater Play
 2007 Hovedrolle i "Str. 42 – et stykke så lækkert at det sidder fast mellem tænderne", Teater Play 
 2006 Monologen "Kvinden alene", Teater Play 
 2004 Stor rolle i "Kattejomfruen", Teater Play 
 2001 Stor rolle i "Mesterdetektiven Blomkvist" (Astrid Lindgren), DK-turné
 2001 Hovedrolle i "Den Inbillade Sjuke" (Moliére), turné i Sydsverige

Referencer

Eksterne henvisninger 
 

Skuespillere fra Danmark
Frank Uhrenholt

Frank Uhrenholt (født 8. januar 1943 i Volsted) er en dansk erhvervsleder, godsejer og kammerherre. Uhrenholt er administrerende direktør for Faurskov Gods A/S, og er sammen med sin hustru Mejse bosiddende på Faurskov Gods i Aarup.

Uhrenholt er søn af Karen Marie (født Rask, 1918–2009) og Ewald Helmuth Uhrenholt (1913–1990). Han fik sin uddannelse ved Aalborg Handelsgymnasium og Kalø Sproghøjskole. I 1978 etablerede han fødevarevirksomheden F. Uhrenholt A/S, der i 2005 opkøbte Emborg Foods A/S. Frank Uhrenholt er desuden Letlands honorære generalkonsul for Jylland og Fyn og blev 1992 Ridder af Dannebrog.

Kildehenvisninger 

Erhvervsfolk fra Danmark
Officerer af Trestjerneordenen
Godsejere fra Danmark
Diplomater fra Letland
Personer i Kraks Blå Bog
Riddere af Dannebrog
Kammerherrer fra Danmark
Nøddebo Præstegård

Nøddebo Præstegård er et dansk skuespil i komediegenren skrevet af skuespilleren Elith Reumert baseret på en fri fortolkning af romanen Ved Nytaarstid i Nøddebo Præstegaard skrevet af professor, dr.theol., Henrik Scharling og udgivet i 1862 under pseudonymet "Fortælling af Nicolai, 18 Aar gammel". Romanen handler om tre studenter fra København, der i juleferien er sammen med præstefamilien i Nøddebo Præstegaard og de romantiske forviklinger, der opstår under opholdet.

Skuespillet, der indeholder en række populære sange, blev første gang sat op på Folketeatret i 1888 med Reumert i hovedrollen som Nicolai. Opsætningen blev en fast del af Folketeatrets repertoire omkring juletid og blev opført mere end 2.000 gange på Folketeatret i stort set uændret udgave frem til 1970, hvor det oprindelige stykke blev fremført for sidste gang. Den dengang ny tiltrådte direktør på Folketeatret Preben Harris udtalte i 1971, at tiden var kommet til en opdatering af skuespillet, og der blev herefter foretaget en ændring af det oprindelige stykke, der dels opdaterede sproget, forenklede persongalleriet og drejede stykket i retning af vaudeville. Det justerede stykke blev i 1980 udgivet i bogform Nøddebo Præstegaard på Thaning & Appel ().

Nøddebo Præstegaard er opført adskillige gange på andre teatre end Folketeatret rundt omkring i landet og er med mere end 5.000 forestillinger sammen med Elverhøj det mest spillede danske skuespil. Mange danske skuespillere har medvirket ved opsætnignerne, herunder Else Marie Hansen, der i 1909 som femårig debuterede som nissebarn i forestillingen og ved genoptagelsen i 1979 på Folketeatret spillede rollen som Sidse Lugekone.

Filmatiseringer 
Nøddebo Præstegård er blevet filmatiseret tre gange:

 Som stumfilmen Nøddebo Præstegård fra 1911 med bl.a. Albert Price på rollelisten som præsten Hans Blicher.
 I Nordisk Films klassiske indspilning fra 1934 Nøddebo Præstegård med bl.a. Hans Kurt som Nikolaj og Johannes Meyer som præsten.
 Genindspilning i 1974 Nøddebo Præstegård skrevet og instrueret af Peer Guldbrandsen, med en lang række af tidens kendte skuespillere i rollerne, herunder Poul Bundgaard som pastor Blicher.

Referencer

Eksterne henvisninger 
 The Christmas Page om Nøddebo Præstegård

Skuespil fra Danmark
Skuespil fra 1888
Habo Kirke

Habo Kirke () er en kirkebygning i Habo, Skara stift i Jönköpings län i Sverige. Den er sognekirke for Habo församling. Kirken plejer at kaldes for "Trækatedralen ved Vättern". "Habo Gamle Kirke" er et lokalt kælenavn der ikke er officielt.

Kirkebygningen 
Kirken er en trækirke, der fik sit nuværende udseende 1723. Kirkens arkitektur påminder om en katedrals, men er opført udelukkende i træ. Den har formen som en basilika, med et højt midterskib og to lavere sideskibe. Kirken blev malet 1741–43 af to malere fra Jönköping, Johan Kinnerus og Johan Christian Peterson. Malerierne illustrerer Luthers katekismus' sammendrag af den kristne lære.

Eksterne henvisninger 

 Officiel hjemmeside 

Etableret i 1680
Kirker i Sverige
Jönköpings län
Brisbane Roar FC

Redigerer Brisbane Roar FC (Tidligere Queensland Roar Football Club) er en professionel fodboldklub der spiller i den Australske A-League, på Suncorp Stadium. De skiftede officielt navn til Brisbane Roar FC den 5. maj 2009 på grund af indførelsen af to nye Queensland baserede klubber, Gold Coast United og North Queensland Fury. De vandt deres første mesterskab i sæsonen 2010-2011 , hvor de gik ubesejret igennem 36 kampe, herunder Grand Final. Med denne præstation gik de automatisk ind i 2012 AFC Champions League.

Fodboldklubber i Australien
A-league hold
Roar FC
Etableret i 1957
Robert L. Ghormley

Viceadmiral Robert Lee Ghormley (15. oktober 1883 – 21. juni 1958) var en admiral i United States Navy, som gjorde tjeneste som øverstkommanderende i det sydlige stillehav under 2. verdenskrig.

Biografi 
Ghormley blev født i Portland, Oregon den 15. oktober 1883. Han tog eksamen fra den amerikanske søofficersskole i juni 1906 og gjorde tjeneste på krydsere i fem år. I 1911-1913 var søløjtnant Ghormley adjudant og flagløjtnant for den øverstkommanderende for stillehavsflåden og deltog i felttoget i 1912 i Nicaragua. Dette blev efterfulgt af tjeneste på søofficerskolen. Kommandørkaptajn Ghormley tilbragte det meste af 1. verdenskrig på slagskibet USS Nevada som flagadjudant. Sent i krigen blev han vicedirektør for flådens oversøiske transportservice. I 1920-1922 havde han kommandoen over USS Niagara og destroyeren USS Sands og var i Middelhavet med denne.

Efter at være blevet forfremmet til kommandør i juli 1921 gjorde Ghormley tjeneste som adjudant for viceflådeministeren i 1923-1925 og som næstkommanderende på slagskibet USS Oklahoma i de følgende to år. I 1927 blev han sekretær for flådens ledelse i Washington, D.C.. Kommandør  Ghormley var stabschef for de øverstbefalende for slagstyrken og den amerikanske flåde i starten af 1930'erne. Efter at have arbejdet med chefen for flådeoperationerne blev han chef for Nevada i 1935 og vendte et år senere tilbage til flådestaben. I 1938 gennemførte han det mest videregående studie på flådens krigsakademi.

Kontreadmiral Ghormley var direktør for krigsplanlægningskontoret og vicechef for flådeoperationer indtil august 1940 hvor han rejste til Storbritannien som særlig flådeobservatør. Som viceadmiral gjorde han tjeneste som øverstkommanderende i det sydlige stillehav og som chef for flåden i det sydlige stillehav i juni-oktober 1942 under den kritiske indledende del af felttoget for at erobre og fastholde Guadalcanal og Tulagi. NEdslået over Ghormleys pessimisme valgte admiral Nimitz at udskifte ham.

Efter nogle få måneders tjeneste i Washington, D.C., vendte han tilbage til Stillehavet for at blive kommandant for 14. flådedistrikt på Hawaii. I december 1944 blev viceadmiral Ghormley chef for de amerikanske flådestyrker i Tyskland og fungerede i denne stilling indtil december 1945. Han tilbragte sine sidste måneder i aktiv tjeneste som medlem af flådens øverste råd i flådeministeriet, og gik på pension i august 1946. Viceadmiral Robert L. Ghormley døde den 21. juni 1958 og ligger begravet på Arlington National Cemetery.

Henvisninger

Eksterne kilder 

history.navy.mil: Robert L. Ghormley 
Robert L. Ghormley Papers, Special Collections Department, East Carolina University.

Admiraler fra USA
Amerikanere i 2. verdenskrig
Personer fra Portland (Oregon)
Althea Flynt

Althea Flynt (født Leasure, 6. november 1953 i Marietta i Ohio, USA – 27. juni 1987) var Larry Flynts fjerde hustru og medudgiver af Flynts pornografiske blad Hustler.

Althea og hendes tre søstre, Sherry, Debbie, og Marsha, og ene bror, Richard, kom fra et krænkende hjem. Da Althea var otte, skød og dræbte hendes far Richard hendes mor June og bedstefaren, og derefter skød og dræbte han sig selv. Altheas mormor var til stede under hændelsen, men overlevede ved at gemme sig i det nærliggende vandløb. Althea blev anbragt i et børnehjem, hvor hun forblev indtil hun løb væk som teenager.

Althea var biseksuel. Hun mødte Larry som 17-årig i 1971, da hun ansøgte om et job som stripper i hans klub i Columbus, Ohio. De blev gift den 21. august 1976. Althea var Hustlers første fold-ud pige i hel størrelse, og hun var involveret i både ledelse og udgivelse af bladet i hele deres 11-årige ægteskab, og hun fortsatte med at drive bladet og holdt det kørende i løbet af Larrys korte tilbagevenden til religion i 1977 og hans opstillen til USAs præsidentvalg i 1984.

I midten af 1980'erne planlagde Althea udgivelsen af et ikke-pornografisk blad kaldet The Rage, der skulle fokusere på punken. The Rage blev endegyldigt opgivet på grund af udgifterne til Flynts præsidentkampagne i 1984.

Althea begyndte at tage stoffer mens Larry tog ordineret smertemedicin efter et skudattentat mod ham og hans advokat i 1978, og Althea udviklede et stofmisbrug. Hun fik stillet diagnosen AIDS i 1983; Flynt mener hun pådrog sig sygdommen efter en blodtransfusion i forbindelse med en hysterektomi, og at hun altid brugte rene sprøjter i forbindelse med stoffer.

Althea døde som 33-årig da hun druknede i parrets Bel-Air palæ i Los Angeles i Californien. Ifølge rapporter mistede hun bevidstheden efter en overdosis og druknede i badekarret. Flynt derimod mener, at hun alligevel ville være død inden for et år, da hun udviste fremskredne stadier af AIDS. (På det tidspunkt tog Flynt sig af hende og han påstår at hun praktisk talt var sengeliggende). Althea Flynt er begravet i Flynt-familiens gravsted ved Lakeville i Salyersville i Kentucky.

Hun blev portrætteret af Courtney Love i spillefilmen Folket mod Larry Flynt fra 1996, der blev nomineret til en Golden Globe.

Kildehenvisninger 

Personer fra USA
Newcastle Jets FC

Newcastle United Jets er en professionel fodboldklub fra Newcastle. Holdet spiller i den Australske A-League, på Ausgrid Stadium. Newcastle United Jets har vundet et mesterskab da de vandt 1-0 over ærkerivalerne fra Central Coast Mariners.  I 2009 spillede Newcastle i AFC Champions League for første gang i klubbens historie, hvor de nåede 16 dels finalen.
Newcastle Jets FC købte i starten af sæsonen 2012/2013 legenden Emile Heskey

Fodboldklubber i Australien
Etableret i 2000
A-league hold
Newcastle (New South Wales)
The Racket

The Racket er en amerikansk krimifilm fra 1928. Filmen er instrueret af Lewis Milestone, og de medvirkende skuespillere er Thomas Meighan, Marie Prevost, Louis Wolheim, og George E. Stone. På grund af filmens portrættering af en korrupt politibetjent, blev filmen bandlyst i Chicago. Filmen var blandt de 3 eneste film der var nomineret til Oscar for bedste filmproduktion ved den første oscaruddeling i 1929.

Eksterne Henvisninger 

 The Racket på silentera.com
 

Stumfilm fra USA
Amerikanske film fra 1928
Natura 2000-område nr. 20 Havet omkring Nordre Rønner

Natura 2000-område nr. 20 Havet omkring Nordre Rønner er en naturplan under det fælleseuropæiske Natura 2000-projekt. Planområdet havet omkring Nordre Rønner ligger 8 km nord for Vesterø Havn på Læsø og har et samlet areal på 18.535 hektar. Det er udpeget som EU-habitatområde, og de centrale dele omkring Nordre Rønner er også fuglebeskyttelsesområde, Ramsarområde. Nordre Rønner er en række små stenrige holme, der stikker op af havet med det 18 meter høje
kampestensfyr med fyrmesterbolig på Spirholm som det mest markante; Spirholm, Store Stenholm, Lille Stenholm, og Langholm har et areal på ca. 10 ha. De er sammen med stenrevet Borfeld den del af revet, der når over vandet. Stenrevet er omgivet af sandbund og ligger for enden af det 8 km lange sandrev mellem Læsø og Nordre Rønner, som hedder Flaget. I områdets nordlige del ligger i ca. 15 meters vanddybde et stort sammenhængende område med undersøiske formationer forårsaget af udstrømmende gas, som kaldes ”boblerev”. Det er den største kendte udbredelse af denne naturtype,
og den udgør 44% af det samlede areal af planområdet. Boblerev er et ansvarsområde
,
da den danske forekomst udgør mere end 20 % af det samlede
areal på biogeografisk niveau.

Revet Per Nilen, ligger i områdets østlige del på ca. 6 – 11 meters
vanddybde og har en høj artsdiversitet; det indgår i det nationale overvågningsprogram.

Omkring en tredjedel af bestanden af Spættet sæl i Kattegat holder til omkring Læsø. Nogle i Natura 2000 område nr. 9 syd for Læsø og dels i området omkring Nordre Rønner, især ved Borfeld Rev.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen. Planen videreføres og videreudvikles i anden planperiode 2016-21.
Natura 2000-planen er koordineret med vandplan 1.1 Nordlige Kattegat, Skagerrak.

Referencer

Eksterne henvisninger 
 Naturplan 
 Naturplanen 2016-2021
 2016-2021

 Basisanalysen

Natura 2000-planer
Læsøs geografi
EU-habitatområder i Danmark
Ramsarområder i Danmark
Fuglebeskyttelsesområder i Danmark
Central Coast Mariners FC

Central Coast Mariners er en professionel fodboldklub fra Central Coast, New South Wales. Klubben spiller i den Australske A-League, og er et af fire hold fra staten New South Wales der spiller i ligaen. The Mariners var det første professionelle fodboldklub fra Central Coast til at konkurrere i en national konkurrence.

Resultater

Titler 
Liga
 A-League
 Mesterskab (Slutspil) (1): 2012/13
 Premiers (2): 2007/08, 2011/12
 Championship (Slutspil) Finalist (3): 2005/06, 2007/08, 2011/12, 2012/13
 Premiership Runners-up (2): 2010/11, 2012/13

Cup
 Pre-season Cup
 Vinder (1): 2005
 Finalist (2): 2005, 2006

Continental
 Asian Champions League
 Første Runde (3): 2009, 2012, 2013
 Anden Runde (1): 2013

Fodboldklubber i Australien
Etableret i 2004
A-league hold
Ásta Birna Gunnarsdóttir

Ásta Birna Gunnarsdóttir (født 29. oktober 1984) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Sunneva Einarsdóttir

Sunneva Einarsdóttir (født 3. januar 1990) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Dagný Skúladóttir

Dagný Skúladóttir (født 10. maj 1980) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Gold Coast United FC

Gold Coast United FC er en professionel fodboldklub fra Queensland. Klubben spiller i den Australske A-League. I deres første to A-League sæsoner, var Gold Coast overraskende en af de stærkeste klubber. de endte i top 4 både i ligaen og i slutspillet. Siden starten har Gold Coast konstant blevet kritiseret, om deres gennemsnitlige fremmøde. I deres første sæson var der i gennemsnit tæt på 5.500 tilskuere og i deres anden sæson i gennemsnit knap 3.300 tilskuere per kamp.

Fodboldklubber i Australien
Etableret i 2008
A-league hold
Arna Sif Pálsdóttir

Arna Sif Pálsdóttir (født 5. januar 1988) er en islandsk håndboldspiller, der spiller for Valur. Hun spiller på Islands håndboldlandshold og deltog i VM-slutrunden 2011 i Brasilien. Hun har tidligere spillet i flere danske klubber: I 2009 skrev hun kontrakt med Horsens HK, hvorfra hun i 2010 fortsatte til Team Esbjerg, i 2011 til Aalborg DH og 2013-2015 i SK Aarhus.

Arna Sif Pálsdóttir begyndte at spille i islandske HK. I 2009 underskrev hun kontrakt med den danske klub Horsens HK. I sæsonen 2009/10 scorede hun 19 mål i 20 kampe for klubben. I sommeren 2010 skiftede Pálsdóttir til rivalen Team Esbjerg. Efter at have spillet for Esbjerg i et år skiftede hun til Aalborg DH, hvor hun spillede, indtil klubben gik konkurs, og hun skiftede så til SK Aarhus.

Arna Sif Pálsdóttir har tidligere spillet 82 landskampe for Island. Hun deltog i EM-slutrunden 2010 sammen med holdet. Hun deltog også med holdet ved junior-VM 2008 i Makedonien, hvor Island kom på en 13.-plads.

Referencer

Eksterne henvisninger 

Håndboldspillere fra Island
Håndboldspillere fra Team Esbjerg
Håndboldspillere fra Aalborg DH
Håndboldspillere fra Horsens HK
Håndboldspillere fra SK Aarhus
Håndboldspillere fra Valur (håndbold)
Oscaruddelingen 1959

Oscaruddelingen 1959 var den 31. oscaruddeling, hvor de bedste film fra 1958 blev hædret af Academy of Motion Picture Arts and Sciences. Uddelingen blev afholdt 6. april på RKO Pantages Theatre i Los Angeles, USA. Uddelingens producer, Jerry Wald, begyndte at skærer ned på showet, for at sikre sig, at det ikke gik i overtid. Det endte med, at han skar så meget af, at showet var færdig 20 minutter før tid. Værten Jerry Lewis prøvede at fylde den overskydende tid, men NBC endte med at vise en genudsendelse af et sportsprogram.

Priser

Ærespris 
 Maurice Chevalier

Irving G. Thalberg Memorial Award 
 Jack L. Warner

Eksterne henvisninger 

 
 Oscars legacys hjemmeside

1959
Kultur i 1959
Sydney FC

Sydney Football Club, også kendt som Sydney FC, er en professionel fodboldklub fra Sydney, New South Wales. Klubben spiller i den bedste Australske fodbold liga, A-League, under licens fra det Australske Fodbold Forbund (FFA). Sydney FC har været vindere af A-League Championships fem gange (2006, 2010, 2017, 2019 og 2020), har vundet A-League Premierships, en FFA Cup og en enkelt Oceanian Champions League (Inden at Australien rykkede til den Asiatiske Fodbold Forbund). Klubben betragtes som et af de mest succesfulde hold i Australien. 

Før 2018-19 sæsonen, var klubbens stadion det gamle Allianz Stadium, som kunne rumme op til 45,500 mennesker. Stadionet blev herefter nedrevet og genopbygget, og klubben måtte i nogle år spille på Sydney Cricket Ground, Leichhardt Oval og Jubilee Oval. Siden oktober 2022 har Sydney FC spillet sine hjemmekampe på det ny Allianz Stadium. 

Sydney FC var den første store professionelle fodboldklub i Sydney og den eneste i de første syv år af A-League. Derfor kommer klubbens fans fra hele i Sydney. 

Siden Sydney FC blev grundlagt, har klubben haft et ry for at købe store spillere. Grundet dette har Sydney fået kælenavnet "Bling FC" af andre fans og eksperter. Bemærkelsesværdige spillere, som har spillet for klubben, er blandt andet Dwight Yorke, Juninho Paulista, John Aloisi, Brett Emerton, Lucas Neil, Marc Janco, Filip Hološko, Miloš Ninković og Alessandro Del Piero.

Fodboldklubber i Australien
Etableret i 2004
A-league hold